****

**טיול משפחות לצפון איטליה **

**בתאריכים 21-27/08/2019**

**7 ימים / 6 לילות**

**חצי פנסיון כשר למהדרין**

יעד זה הוא ללא ספק אחד היעדים המרתקים והיפים ביותר באירופה.

גם מי שטייל הרבה ברחבי תבל לא יוכל להישאר אדיש נוכח מה שיש לצפון איטליה להציע: אגמים ציוריים המוקפים נופים ירוקים, פסגות הרים משוננות, עיירות קסומות, היסטוריה מרתקת, אומנות וארכיטקטורה בנות מאות שנים ומעל הכול המון אטרקציות לילדים ונוער.

בטיול מקסים זה נקדיש זמן רב לאתרי טבע ונופים עוצרי נשימה בהרי הדולומיטים ובאגמים, נצעד בסמטאות של עיירות עתיקות ונחוש את האווירה המיוחדת, נטייל בערים ורונה, עירם של רומיאו ויוליה וכמובן ונציה, עיר התעלות והגשרים, אחת הערים המעניינות והאהובות בעולם, בה נתוודע גם להיסטוריה היהודית באיטליה ונבקר בבתי כנסת עתיקים ויפים.

במשך כל ימי הטיול נהנה מארוחות בבית המלון הכשר למהדרין כל השנה ונלון בכפר הנופש

'לוגנה מרינה'. כל מה שאפשר לבקש!

**יום רביעי 21.8.19.**

טיסה תל-אביב – ורונה. המראה בשעה 8:00 והגעה בשעה 10:40

טיול לורונה ולעיר העתיקה של סירמיונה.

**ברוכים הבאים לטיול!** נטוס מוקדם בבוקר לורונה שבצפון איטליה עם טיסת שכר ישירה ולאחר הנחיתה ניסע לביקור ב-ורונה – הנחשבת לעיר מורשת עולמית והידועה בעיקר כשירת התרחשותו של סיפור האהבה המפורסם והטראגי בין רומיאו ליוליה. נערוך סיור בעיר העתיקה, במידת האפשר נבקר בבית הכנסת היהודי המפואר, נצפה בארנה הרומית המפורסמת המארחת קונצרטים ואופרות מכל העולם, נשוטט בסמטאותיה הציוריות. נמשיך במדרחוב הציורי לביתה של יוליה. נצפה על המרפסת שעליה עמדה יוליה, כאשר רומיאו גילה לה את אהבתו.

נמשיך לעיירה סירמיונה, עיירה יפיפייה היושבת בקצה לשון יבשה הנכנסת לתוך אגם גרדה. נשוט בסירות מהירות סביב לשון היבשה ובסמוך למצודה בכניסה לעיר העתיקה. נצעד בסמטאות היפות של העיר העתיקה ובסמוך למצודת משפחת סקאליג'רי.

לקראת ערב נגיע לכפר הנופש לקבלת החדרים ולמלון הכשר לארוחת ערב.

**יום חמישי 22.8.19**

ונציה

ניסע בדרך המהירה מזרחה לאחת הערים היפות בעולם – ונציה. העיר שוכנת בלגונה לחוף הים האדריאטי. נשוט במעבורת מטרונקטו לתחנת סנטה לוצ'יה השוכנת על גדות התעלה הגדולה.

נצעד דרך הסמטאות הציוריות לגטו היהודי בו חיו היהודים במשך מאות שנים. בזמן הפנוי נוכל לבקר בבית חב"ד ולהנות מפיצה איטלקית כשרה (בתשלום).

נצעד מהגטו היהודי דרך הסמטאות המיוחדות של ונציה ומעל הגשרים הרבים עד לגשר 'ריאלטו' המפורסם. נבקר בכיכר סן-מרקו "חדר האורחים היפה ביותר באירופה". נראה את מגדל הפעמונים, מגדל השעונים, הבזיליקה וארמון הדוג'ים.

זמן חופשי לקניות.

נשוט במעבורת חזרה לטרונקטו וניסע חזרה לסירמיונה.

**יום שישי 23.8.19**

פארק החבלים Jungle Adventure

היום נבלה בפארק החבלים החדש Jungle Adventure שבו מספר מסלולי חבלים ואומגות בדרגות קושי שונות לילדים בכל הגילאים וגם למבוגרים!

נחזור לכפר הנופש להתארגנות לשבת.

תפילה, קידוש וארוחת ערב חגיגית.

**שבת 24.8.19**

קפה ועוגה לפני התפילה, תפילת שבת, קידוש וטיול מהנה על שפת אגם גרדה. ארוחת צהריים, מנוחה, מנחה וארוחת ערב (סעודה שלישית). תפילת ערבית והבדלה.

**יום ראשון 25.8.19**

הרי הדולומיטים

ניסע צפונה לכיוון הרי הדולומיטים המזרחיים ליום של טבע ונופים מרהיבים. לאחר נסיעה של כשעה נתחיל להתרשם מיופיים של ההרים. ניסע בדרך הדולומיטים לעיר מואנה ומשם ל- קנזאי. נמשיך למעבר 'פורדי' ונעלה ברכבל עד לגובה 3,000 מטרים לכיוון הפסגה המושלגת של ההר.

נעצור להפסקת צהריים בנוף פסגות עוצר נשימה.

נמשיך לכיוון מעבר ההרים 'סלה' המחבר בין עמק 'פסה' לעמק 'גרדנה'. נעצור לצילומים בנוף המרהיב וניסע בעמק 'גרדנה' דרך העיירה אורטיסיי. חזרה לבולצאנו ומשם בדרך המהירה חזרה לכפר הנופש.

**יום שני 26.8.19**

פארק השעשועים Gardaland

יום של כייף וחוויה בלתי נשכחת לילדים ולהורים בפארק השעשועים הענק והמודרני גרדלנד – Gardaland . נעלה למתקנים הרבים המחולקים לקטגוריות – פנטזיה, הרפתקה ואדרנלין.

נהנה ממופעים מרהיבים המתאימים לכל הגילאים.

בערב לאחר יום נפלא ומלא חוויות נחזור לכפר הנופש.

**יום שלישי 27.08.19**

פארק השעשועים Movieland ואקווריום הסי-לייף

יום נוסף של כייף לפנינו, נתחיל את היום בפארק השעשועים מובילנד – Movieland, בפארק עשרות אטרקציות הקשורות כולן לקולנוע וסרטים מוכרים. האטרקציות כוללות מתקנים שירטיבו אתכם, יהפכו אתכם ויפחידו אתכם, כמו-כן נוכל להתרשם ממופעים חיים מרהיבים המציגים אפקטים מסרטים.

נמשיך לאקווריום הסי-לייף – Sea Life Aquarium המרשים המציע שפע של אטרקציות מרהיבות מעולם המים, ביניהן: אקווריומים ענקיים, מופעים, האכלת בעלי החיים הימיים ועוד.

אחרי הצהריים נבלה במרכז הקניות הגדול "אדיג'או" ליד ורונה בו נמצאת גם חנות גדולה של "פרימארק".

נחזור למלון לארוחת ערב. ובשעה 22.00 נצא לכיוון שדה התעופה. הטיסה חזרה בשעה 01.30 ונחיתה בארץ בשעה 6:00 בבוקר למחרת.

  ****

**\*\*\* ייתכנו שינויים בסדר הביקורים והימים \*\*\***

**תאריכים, מידע כללי ומחירים**

**מחירים**

**במידה והתפוסה היא של שני אנשים בלבד השהייה היא במלון. אם אין יותר מקום במלון אז בדירה בכפר הנופש.**   
  
המחיר לאדם 1,590 €

**עבור תפוסה של שלושה אנשים או יותר השהייה היא בדירה בכפר הנופש.**

מבוגר ראשון או שני בדירה : 1,490€

מבוגר שלישי או יותר בדירה : 1,390€

ילד בגיל 7-11 (שלישי או יותר בדירה) : 1,290€

ילד בגיל 2-6 (שלישי או יותר בדירה) : 1,190

תינוק בגיל 0-2 : 200€

**המחיר כולל**

כרטיס טיסה הלוך ושוב לורונה , טיסת שכר של חברת ניאוס. אין אוכל כשר בטיסות.

המראה מתל אביב בשעה 08:00 נחיתה בורונה בשעה 7:40

חזור המראה מורונה בשעה 01:30 נחיתה בתל אביב בשעה 06:00 למחרת.

\*\*\* יתכנו שינויים בשעות הטיסה הסופיות

6 לילות בדירה בכפר הנופש 'לוגנה מרינה' וארוחות במלון הכשר למהדרין 'אולימפיק כושר הולידייס', בעיירה סירמיונה על אגם גרדה.

כלכלה – ארוחת בוקר עשירה במזנון, כריכים לצהריים וארוחת ערב בשרית עשירה במזנון. פנסיון מלא (היפוך ארוחות) בשבת.

אוטובוס תיירים ממוזג.

כניסות לאתרים כמפורט במסלול.

מלווה קבוצה מקצועי ומיומן.

מסי נמל ודלק.

עליה ברכבל בדולומיטים / שייט במעבורת בונציה / כניסה לכל האתרים לפי המצוין במסלול.

**המחיר אינו כולל**

ביטוח רפואי וביטוח מטען.

דמי סבלות.

מס מקומי לכפר הנופש בסך של 3.60€ לנוסע מעל גיל 14.

טיפים לנותני שירות.

כל מה שלא כלול ברשימה לפרטים והרשמה : 09-7711711